Държавен вестник, бр. 97, 2012 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  97
Вътрешна организация на работа и материално-
техническа осигуреност
· Вътрешната организация на работата на 
МОСВ е структурирана в съответствие с приетия 
Устройствен правилник. За изпълнение на своите 
функции и задачи по разработване и провеждане 
на националната политика в областта на околната 
среда и водите министерството е разработило и 
приело редица вътрешни правила, процедури и 
инструкции. Към настоящия момент организа­
цията на работата се оценява като адекватна на 
компетенциите и отговорностите на МОСВ. 
· Материално-техническото осигуряване на 
МОСВ е на необходимото ниво. Като проблем се 
идентифицира недостигът на специализиран софту­
ер по отделни дейности във връзка с изпълнението 
на националното и международното законодател­
ство (задължения по докладване). Дейностите по 
управление на водите се затрудняват и от това, че 
не е изградена обща информационна система за 
околната среда, вкл. води, на национално равнище.
Взаимодействие с други институции
· Взаимодействието на МОСВ с други заинте­
ресовани министерства, държавни институции и 
ведомства, местни органи на държавната власт и 
други организации като цяло не е оптимално. Част 
от проблемите на координацията произтичат от 
действащата нормативна уредба, съгласно която 
функциите във връзка с управление и развитие на 
водния сектор са разпределени между твърде голям 
брой институции. Ефективността на сътрудничест­
вото може да се подобри значително при нали­
чието на нормативно регламентирани отношения 
на ниво централни администрации. По-добрата 
координация и синхрон в работата на отделните 
институции с функции в областта на водите ще 
се отрази положително на оперативната работа на 
звената в техните структури, както и ще допринесе 
за по-ефективното оползотворяване на средствата 
за опазване на околната среда и водите, предоста­
вяни от ЕС и други международни организации.
Въз основа на направения анализ и изводи, 
може да се заключи, че като цяло институци­
оналният капацитет на МОСВ за изпълнение на 
функциите по управление на водите е на задово­
лително равнище и му позволява да изпълнява 
своите функции и задачи във връзка с управление 
и развитие на водните ресурси. Силните страни на 
този капацитет са най-вече достатъчният брой ви­
сококвалифицирани специалисти в сектор „Води“, 
добрата материално-техническа осигуреност, адек­
ватните организационна структура, вътрешна 
организация на работата и вътрешни правила и 
процедури за работните процеси. Слабите страни 
и проблемите са свързани основно със: бъдещата 
необходимост от квалифицирани експерти във во­
дния сектор във връзка с пенсиониране на част от 
работещите експерти и с трудностите при набиране 
и задържане на такъв персонал; необходимостта 
от усъвършенстване на системата за повишава­
не на текущата квалификация на персонала и 
неговото материално стимулиране; развитието 
на специализираното софтуерно осигуряване на 
управлението на водния сектор; подобряването 
на взаимодействието с други институции с функ­
ции по управление и развитие на водния сектор, 
включително чрез нормативно регулиране. 
6.2.2. Изпълнителна агенция по околна среда
Функции
Изпълнителната агенция по околна среда 
(ИАОС) е администрация към министъра на 
околната среда и водите и по силата на това е 
юридическо лице на бюджетна издръжка – вто­
ростепенен разпоредител с бюджетни кредити. 
ИАОС е Национален референтен център към 
Европейската агенция по околна среда (ЕАОС) и 
член на EPA Network (Мрежа на Директорите на 
Агенции по опазване на околната среда). 
ИАОС е ключова институция, която осъщест­
вява прилагането на изискванията на законодател­
ството и нормативната уредба, свързани с околната 
среда. Дейността, структурата, организацията на 
работа и съставът на Агенцията са уредени с 
Устройствения правилник (приет с ПМС № 162 
от 3 август 2010, с което се отменя ПМС № 63 от 
2000 г. за приемане на Устройствен правилник на 
Изпълнителната агенция по околна среда, обн., 
ДВ, бр. 36 от 2000 г.; последно изм. и доп., бр. 42 
и 94 от 2009 г.). Работата на ИАОС се подпомага 
от Експертен екологичен съвет – специализиран 
орган на пряко подчинение на изпълнителния 
директор на Агенцията.
ИАОС осъществява функциите и задачите си 
в изпълнение на следните основни нормативни 
актове: Закон за опазване на околната среда, 
Закон за чистотата на атмосферния въздух, Закон 
за водите, Закон за почвите, Закон за подземните 
богатства, Закон за биологичното разнообразие, 
Закон за защитените територии, Закон за защита 
от шума в околната среда, Закон за управление на 
отпадъците, Закон за горите, Закон за безопасно 
използване на ядрената енергия, и свързаната с тях 
подзаконова нормативна уредба по прилагането им.
ИАОС осъществява ръководни, координира­
щи и информационни функции по отношение 
на контрола и опазването на околната среда 
в България. Агенцията проектира и управлява 
Националната система за мониторинг на околната 
среда (НСМОС) на територията на цялата страна, 
като осигурява материално-техническите, методи­
ческите и програмно-информационните ресурси, 
необходими за нейното функциониране и развитие. 
НСМОС осигурява своевременна информация за 
състоянието на елементите на околната среда и 
факторите, въздействащи върху нея, въз основа 
на която да се правят анализи, оценки и прогно­
зи за обосноваване на дейностите по опазване и 
защита на околната среда от вредни въздействия. 
Агенцията поддържа информационни бази данни на 
национално и регионално равнище. Базите данни 
са структурирани по компоненти на околната среда 
с използване на общи номенклатури.
ИАОС администрира и Националната авто­
матизирана система за непрекъснат контрол на 
радиационния гама-фон в България и системата за 
контрол на авиационния шум в София. В лабора­
ториите на агенцията, които са първите акредити­
рани лаборатории в системата на МОСВ (по БДС 
EN ISO/IEC 17025 – „Общи изисквания относно 
компетентността на лабораториите за изпитване и 
калибриране“ от ИА „БСА“), се извършват: